Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 407/15/7713	Vranov nad Topľou, 23.6.2015
EEČ : 2-61-70-2015

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
          Obvinený skutok spáchal tým, že spoločne s XXXXX, nar. XXXXX bytom Sačurov, ul. Davidovská 258/40, okr. Vranov nad Topľou, naviedol XXXXX, nar. 21.05.1959, bytom XXXXX, Sídlisko KVP, Wurmova 1122/17, aby tento dňa 17.08.2007 vo Vranove nad Topľou, uzatvoril so spoločnosťou XXXXX sporiteľne, a.s.  XXXXX, XXXXX  XXXXX, XXXXX  zmluvu o finančnom leasingu číslo 9889023, predmetom ktorej bol nájom osobného motorového vozidla  značky Škoda Octavia 1,9 TDI Elegance, šedej metalízy, XXXXX v hodnote 717 650,00 Sk ( 23.821,60.-EUR), na dobu určitú s tým, že ako leasingový nájomca po zaplatení 20  %-nej akontácie vo výške 143 530,00 Sk (4.764,43.- EUR) z kúpnej ceny,  bude predmet leasingu splácať po dobu 48 mesiacov mesačnými splátkami vo výške 17 142,00 Sk ( 569,00.- EUR), čo sa následne už neuskutočnilo, splátky leasingu neboli vôbec splácané, kde už pri uzatváraní zmluvy o finančnom leasingu v snahe získať vozidlo, XXXXX predložil pracovnú zmluvu a potvrdenie o svojom príjme, ktoré mu zabezpečil XXXXX s XXXXX,  ktoré údaje v nich uvedené sa nezakladali na pravde, nakoľko XXXXX v tom čase nikde nepracoval, pričom tento po prevzatí vozidla toto odovzdal XXXXX, ktorý zabezpečil prihlásenie vozidla do evidencie a následné jeho odhlásenie do cudziny a XXXXX toto vozidlo vyviezol do ČR, kde ho odpredal XXXXX, čím týmto konaním bola spoločnosti XXXXX sporiteľne, a.s.,   XXXXX XXXXX, ul. Priemyselná č. 1/a, XXXXX XXXXX, XXXXX, spôsobená škoda vo výške 574 120,00 Sk (19 057,29 Eur),   

lebo trestné stíhanie je neprípustné, proti tomu, kto zomrel alebo bol vyhlásený za mŕtveho.

Odôvodnenie:
            Vyšetrovateľom PZ vtedajšieho Okresného riaditeľstva PZ, Úradu justičnej a kriminálnej polície Vranov nad Topľou, sp. zn. ORP-550/JP-VT-2007 zo dňa 11.01.2008 bolo podľa § 199 ods. 1 Trestného poriadku začaté trestné stíhanie pre prečin podvodu podľa § 221 ods. 1 ods. 2 Trestného zákona a následne uznesením tohoto orgánu rovnakej spisovej značky zo dňa 12.09.2008 bolo podľa § 206 ods. 1 Trestného poriadku, pre tento prečin spáchaný formou spolupáchateľstva podľa § 20 Trestného zákona aj vznesené obvinenie XXXXX na tom skutkovom základe, ako je uvedené vo výrokovej časti tohto uznesenia. 

            Dňa 15.12.2008 bola uznesením sp. zn. ORP:550/OJP-VT-2007 vyšetrovateľa PZ, vtedajšieho Okresného riaditeľstva PZ, Odboru justičnej a kriminálnej polície Vranov nad Topľou, trestná vec obvineného XXXXX podľa § 21 ods. 1 Trestného poriadku ( per analogiam) vylúčená zo spoločného konania na samostatné konanie vedené pod sp. zn. ČVS: ORP-455/JP-VT-2008, následne uznesením sp. zn. ORP-455/JP-VT-2008 zo dňa 27.02.2009, bolo trestné stíhanie podľa § 228 ods. 2 písm. a) Trestného poriadku prerušené, lebo pre neprítomnosť obvineného XXXXX nebolo možné vec náležite objasniť a uznesením sp. zn. ČVS: ORP-455/JP-VT-2008 zo dňa 19.05.2015 vyšetrovateľa PZ, bolo podľa § 228 ods. 5 Trestného poriadku v trestnom stíhaní pokračované, nakoľko pominuli dôvody prerušenia trestného stíhania.  

            Podľa § 215 ods.1 písmena  d) Trestného poriadku,  prokurátor  zastaví trestné stíhanie, ak je nepochybné, že je trestné stíhanie neprípustné podľa § 9 Trestného poriadku.     

            Podľa § 9 ods. 1, písmena d) Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Obvinený XXXXX dňa 30.03.2015 zomrel v XXXXX Centre v meste Bradford (Anglicko), čo potvrdzuje úmrtný list a sprievodný list na prepravu telesných pozostatkov, vydaný Veľvyslanectvom SR v XXXXX bol dňa 10.04.2015 pochovaný na mestskom cintoríne v Michalovciach. 
               
	Z vyššie uvedených dôvodov  som preto rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Dušan Hurta
prokurátor